CELEX: 62022CN0088
Language: mt
Date: 2022-02-08 00:00:00
Title: Kawża C-88/22 P: Appell ippreżentat fit-8 ta’ Frar 2022 minn QB mis-sentenza mogħtija mill-Qorti Ġenerali (ir-Raba’ Awla) fit-8 ta’ Dicembru 2021 fil-Kawża T-71/21, QB vs Il-Kummissjoni

23.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 207/13
            
         
      Appell ippreżentat fit-8 ta’ Frar 2022 minn QB mis-sentenza mogħtija mill-Qorti Ġenerali (ir-Raba’ Awla) fit-8 ta’ Dicembru 2021 fil-Kawża T-71/21, QB vs Il-Kummissjoni
      (Kawża C-88/22 P)
      (2022/C 207/18)
      Lingwa tal-kawża: l-Ingliż
      
         Partijiet
      
      
         Appellant: QB (rappreżentant: R. Wardyn, radca prawny)
      
         Parti oħra fil-proċedura: Il-Kummissjoni Ewropea
      
         Talbiet
      
      L-appellant jitlob li l-Qorti tal-Ġustizzja jogħġobha:
      
                  —
               
               
                  tannulla s-sentenza appellata, fl-intier tagħha;
                  u, għalhekk
                  
                              —
                           
                           
                              tannulla d-deċiżjonijiet tal-Kummissjoni Ewropea tas-6 ta’ April 2020 u tat-3 ta’ Novembru 2020,
                              jew, fin-nuqqas ta’ dan,
                           
                        
                              —
                           
                           
                              tibgħat il-kawża lura quddiem il-Qorti Ġenerali sabiex din tagħti deċiżjoni, u
                           
                        
            
                  —
               
               
                  tikkundanna lill-Kummissjoni Ewropea għall-ispejjeż rispettivi tagħha kif ukoll għal dawk tal-appellant taż-żewġ istanzi.
               
            
         Aggravji u argumenti prinċipali
      
      Insostenn tal-appell tiegħu, l-appellant jinvoka aggravju uniku bbażat fuq il-ksur tal-Artikolu 4(1) tal-Anness VII tar-Regolamenti tal-Persunal u jsostni li l-Qorti Ġenerali:
      
                  —
               
               
                  wettqet żball meta ddeterminat li l-attività professjonali prinċipali tal-appellant peress li ma ħaditx inkunsiderazzjoni x-xogħol imwettaq mill-appellant għall-Istat tal-Polonja u l-istatus tiegħu ta’ Mħallef;
               
            
                  —
               
               
                  wettqet żball fid-definizzjoni tal-kundizzjonijiet ta’ “xogħol li sar [għal] Stat ieħor”;
               
            
                  —
               
               
                  injorat u naqset milli tieħu inkunsiderazzjoni x-xogħol imwettaq mill-appellant għall-Istat tal-Polonja u l-istatus tiegħu ta’ Mħallef waqt li eżaminat l-eċċezzjoni ta’ “xogħol li sar [għal] Stat ieħor”.